text: I 2009 mihecaan a pisingkiw, itiyaay congtong ci Juma patoro’ ci Alan Mozlledi hakasian malaise kakeridan, mimiketon cingra to sifo ningra o mamipatongal to sakiadah to AIDS adada[554]. Tangasa i 2015 miheca, South Africa to sakiisingan to AIDS macowat ko kanga’ayan[555], o sifo padamso to makeroday ko ‘aca no nga’ayay sapaiyo, saka li’ayaway ’orip no tamdaw nai 52.1 mihecaan macakat tangasa 62.5 mihecaan[549][556].